Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 2001. évi CVIII. törvény (a továbbiakban Ekt.), amely megteremtette a kéretlen üzleti célú üzenetek (spam) jogi
Paragraph Index: 624

2001. évi CVIII. törvény (a továbbiakban Ekt.), amely megteremtette a kéretlen üzleti célú üzenetek (spam) jogi kereteit. A törvény a lehetséges megoldások közül az utólagos tiltakozás jogát elvetve az érintett elõzetes hozzájárulását követeli meg reklám e-mailen történõ küldéséhez. Az Ekt. további elõrelépése, hogy szabályozza az információs társadalommal összefüggõ szolgáltatás körében kötelezõ adatszolgáltatást is. A törvény egy minimum adatszolgáltatási kötelezettséget ír elõ, melynek alapján a szolgáltató köteles elektronikus úton közvetlenül és folyamatosan, könnyen hozzáférhetõ módon, magyar nyelven közzétenni például a nevét (képviselõje nevét), lakcímét (székhelyét, telephelyét), elérhetõségeit, különösen az igénybe vevõkkel való kapcsolattartásra szolgáló, rendszeresen használt elektronikus levelezési címét. Rendelkezéseket tartalmaz a törvény az elektronikus úton kötött szerzõdésekre is, amelyek a szerzõdéskötési szabadság új dimenzióit nyitják meg. Egy panaszos kifogásolta, hogy egy weblap vendégkönyvébe bejegyzést tett, ezután e-mailben egy számára ismeretlen szolgáltató kereste meg direkt marketing ajánlattal. A szolgáltató külföldi illetékességére tekintettel különösen érdekes kérdés, milyen jogi lehetõségek vannak az efféle spam-ek kivédésére. Az Ekt. az érintett elõzetes hozzájárulását követeli meg a reklámok e-mailben való küldéséhez. A felhasználó azonban az esetek nagy többségében kiszolgáltatott az internet határok nélküli, nemzetközi jellege miatt. Ha a szolgáltató nem Magyarországon mûködik, és az adatokat az érintett kérelmére sem törli, az érintett jogait aránytalanul nehezen tudja érvényesíteni. Hiába van számos országban a hazaihoz hasonló szabályozás, a szerver „semleges” országban történõ elhelyezésével ez könnyen megkerülhetõ. A probléma csak nemzetközi szinten rendezhetõ. (536/A/2002) Az idei évben is elõfordult, hogy a levelezõrendszer hibás beállításai miatt egy információs hetilap a hirdetés lejártáról szóló felhívást valamennyi címzettnek úgy küldte el e-mailben, hogy az összes címzett e-mail címe megjelent. Azután a panaszos folyamatosan kéretlen üzleti célú üzeneteket kapott. A biztos állásfoglalásában közölte, hogy az e-mail címek felhasználása spam-küldés céljára nem volt jogszerû. Az Ekt. alapján a panaszosnak küldött spam-ek az információs társadalommal összefüggõ szolgáltatás felhasználásával küldött reklámok, melyek csak az igénybe vevõ egyértelmû, elõzetes hozzájárulásával küldhetõ elektronikus úton, levelezés során. Az adatvédelmi biztos felszólította az információs hetilapot, hogy adatkezelési gyakorlatát módosítsa; a hetilap fõszerkesztõje az állásfoglalást elfogadta. (63/A/2002) Az internetes honlapok üzemeltetõivel szemben továbbra is érkeznek olyan beadványok, amelyekben a panaszosok a regisztráció során kért adatok körét kifogásolják. Az adatokat gyakran a célhozkötöttség elvét figyelmen kívül hagyva, nem az Avtv. rendelkezéseinek megfelelõen kérik a szolgáltatók. További hiányosság, hogy sok esetben az adatvédelmi tájékoztatást elmulasztják megjeleníteni a honlapon, vagy nem megfelelõ tájékoztatást nyújtanak az adatkezelésükrõl, így az adatszolgáltatás önkéntessége kételyeket vethet fel. Az érintett hozzájárulása a kívánságának önkéntes, határozott és tájékozott kinyilvánítása, mellyel beleegyezését fejezi ki az õt érintõ személyes adatok kezelésébe. A szükséges tájékoztatás elmulasztásával az érintett a hozzájárulását nem tudja megfelelõen kinyilvánítani, hiszen bizonyos információknak nincsen birtokában. Egy honlapon a regisztráció során személyes adatok széles körét kérik az érintettektõl, az adatkezelés célja egy kutatásban való részvétel. Személyes adat mindenekelõtt a regisztrációhoz szükséges e-mail cím, a telefonszám, de személyes adatnak minõsülnek az egyes kötelezõen megválaszolandó kérdésekre adott válaszok, így az internet-használattal kapcsolatos szokásokra, a leggyakrabban látogatott honlapokra, nemre, életkorra, iskolai végzettségre, munkahely típusára vonatkozó adatok is. A honlapon nem egyértelmûen van feltüntetve az adatkezelés célja, noha adatvédelmi elveket rögzít a weblap. Ezek között szerepel a kérdõívekre adott válaszok sorsa, de a kötelezõen regisztrált adatok sorsa nem egyértelmû. Az ügyben kifogásolható az is, hogy a regisztráció során az e-mail cím, a bejelentkezés során a login-név megadásában egy legördülõ lista segíti a honlap olvasóit, mely az elsõ betû, vagy betûk beírását követõen felkínálja az azonos betûvel, betûkkel kezdõdõ e-mail címek, illetve bejelentkezési nevek közötti választás lehetõségét. Ezáltal a honlap olvasója tudomást szerezhet más személyek e-mail címérõl, illetve bejelentkezési nevérõl, ezzel együtt arról, hogy az érintett regisztrálta magát a honlapon és részt vesz kutatásokban. A panaszos azt is kifogásolta, hogy regisztrációját követõen hónapokig nem hívták meg kutatásban való részvételre, ezt követõen tagságát megszüntette, majd újból regisztrálta magát, ismét eredménytelenül. A honlapon történõ adatkezelés csak az ott megjelölt célokat szolgálhatja, vagyis piac- és közvéleménykutatások szervezését. Amennyiben ez a cél nem valósul meg, akár általánosságban, valamennyi érintett vonatkozásában, akár egyes érintettek vonatkozásában, az adatokat törölni kell. Az adatkezelés céljának megszûnésérõl és a törlésrõl az érintetteket tájékoztatni kell. A biztos felhívta a honlap üzemeltetõjét, hogy az adatkezelési gyakorlatukat az állásfoglalásnak megfelelõen módosítsák. (578/A/2002) Egy weblap felkeresésével a látogatók nyereményjátékon vehettek részt. A játékban való részvételhez regisztrálniuk kell magukat. A panaszos kifogásolta, hogy számos olyan adat megadása kötelezõ (iskolai végzettség, nettó jövedelem), melyek a honlapon megjelölt cél megvalósulásához nem szükségesek. Az adatok kezelésének céljáról és módjáról nem szerepel tájékoztatás. A felhasználókat extra nyeremény reményében arra ösztönzik, hogy ismerõseik e-mail címét is adják meg. Az adatvédelmi biztos felhívta a honlapot üzemeltetõ gazdasági társaságot, hogy fokozottan ügyeljenek a személyes adatok védelméhez való jog érvényesülésére, pontosan határozzák meg az adatkezelés célját, ezzel biztosítva a felhasználók tájékozott, határozott és önkéntes hozzájárulását az adataik megadásához. Az ismerõseik e-mail címének felvétele szintén csak az érintett hozzájárulásával jogszerû. A biztos a továbbiakban felszólította az üzemeltetõt, hogy az Avtv. alapján köteles az adatvédelmi nyilvántartásba bejelentkezni. (660/A/2001) A panaszos azzal a kérdéssel fordult az adatvédelmi biztoshoz, hogy adatvédelmi szempontból jogszerû-e az internetes szolgáltató magatartása, amikor a jelszó-emlékeztetõt úgy küldi el az e-mail címre, hogy elegendõ az e-mail cím megadása és a szolgáltató az adatokat ide küldi el. Aggályait fejezte ki a panaszos azzal kapcsolatban, hogy bármilyen tetszõleges e-mail cím megadásával bárki hozzájuthat a szolgáltatás igénybevételéhez szükséges jelszóhoz és azonosítóhoz. A web-oldal felhasználójának azonosítója és jelszava személyes adat, tehát ezt csak az érintettnek adhatja ki, másnak csak az érintett hozzájárulásával. Ezek a személyes adatok azonban csak akkor juthatnak illetéktelen személyekhez, ha azok az érintett e-mailjeihez hozzáférhetnek. Ez azonban már nem a szolgáltató felelõssége. Mindazoknak, akik az internetet használják, figyelembe kell venniük azt, hogy egy olyan közegbe lépnek, ahol magánszférájuk kevésbé védett, a szolgáltató pedig természetesen köteles tiszteletben tartani a személyes adatok védelméhez való jogot. A panaszos által sérelmezett adatkezelés nem volt jogellenes, a honlap a felhasználók adatait a vizsgálat szerint az Avtv.-nek megfelelõen kezeli. (525/A/2002) Az internet nyújtotta nyilvánosság új lehetõségeit fokozatosan fedezik fel az állami intézmények, közhivatalok is, akik évrõl évre gazdagítják a weblapok számát, biztosítva ezáltal az állampolgárok gyors információkhoz jutását. A köz számára hasznos információkhoz való hozzáférés is magában hordozza a világháló veszélyeit, az interneten bármilyen adatbázist megtalál a felhasználó, de az adatok pontossága, hitelessége olykor megkérdõjelezhetõ, az információáradat pedig magánszemélyek érdekeit is sértheti. A közérdeklõdésre szánt adatokat is úgy kell a nyilvánosság számára hozzáférhetõvé tenni, hogy a személyes adatok védelméhez való jog ne sérüljön. A Fõvárosi Bíróság honlapot mûködtet, melyen az illetékességi területén mûködõ bíróságok tárgyalási jegyzékeit megtekinthetõk. A panaszos kifogásolta, hogy a honlapon közzéteszik a tárgyalások napját és az ügyben érintettek nevét, feltüntetve azt is, hogy az ügyben alperesként, vagy felperesként, illetve büntetõügyben milyen minõségben szerepel. Ebben a „tárgyalási naptárban” nemcsak tárgyalótermenként lehet megtekinteni az adott napi tárgyalások listáját, hanem keresni lehet ügyszám, idõpont, alperes, felperes, illetve a terhelt neve alapján is. Az internet nyilvánossága azonban más dimenzióba helyezte a bírósági tárgyalás nyilvánosságát. Az adatvédelmi biztos megkereséssel fordult a bíróság elnökéhez, aki a felvetett kérdésekkel egyetértett, és a megfelelõ intézkedéseket foganatosította. A bíróság a tájékoztatási cél biztosítása mellett – az eljárásban résztvevõk magánszférájának védelme érdekében – a tárgyalási jegyzéken az érintettek nevét törölte. Így a jövõben a tárgyalási jegyzék az ügyszámot, tárgyalás helyét és idejét, az eljáró bíró nevét és az ügy tárgyának megjelölését tartalmazza. (79/A/2002) Egy másik beadványban a panaszos sérelmezte, hogy egy szervezet honlapján Tolna megyei bírósági végzések vannak. A honlap üzemeltetõje a végzéseket oly módon tette közzé, hogy azok nem teljes mértékben egyeznek meg az eredeti okiratokkal, és azokon a panaszos teljes neve – hozzájárulása nélkül – megjelent. Az adatvédelmi biztos megállapította, hogy a honlapot mûködtetõ szervezetnek nincsen törvényi felhatalmazása arra, hogy személyes adatokat nyilvánosságra hozzon, és bírósági határozatokat közöljön úgy, hogy a perben résztvevõk személye beazonosítható legyen. A bíróság a felek közti jogvitát nyilvános tárgyaláson bírálja el, a bíróság a határozatát nyilvánosan hirdeti ki. A polgári perrendtartásról szóló 1952. évi III. törvény 218. § (3) bekezdése szerint a határozat kihirdetése a rendelkezõ rész felolvasásából és az indokok rövid ismertetésébõl áll. A cél azonban nem a felek nyilvános pellengérre állítása, hanem a bíróság határozatának az érdekeltek tudomására való hozása. Az érdemi állásfoglalást megkapta a honlapot mûködtetõ szervezet is, az adatvédelmi biztos felszólította a szervezetet, hogy szüntesse meg a személyes adatok jogellenes kezelését, és a jogeseteket oly módon tegye közzé internetes honlapján, hogy azokban a felek ne legyenek beazonosíthatók. (642/A/2002) 2001-ben indult program alapján az összes internetes hozzáférési lehetõséggel rendelkezõ közoktatási intézmény köteles a mûködésével kapcsolatos tájékoztató adatokat az Írisz-Sulinet Programiroda által létrehozott internetes felületen

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes